  Туспуктэм: Григорий Фомин Наталия Сильвестрова 0+ 4-тӥ шуркынмонэ 12 часын Ижкарысь Киров нимо паркын Калыкъёслэн огазеяськон нуналзылы но Удмуртилэн кунлык нуналэзлы сӥзем «Мы едины – мы непобедимы» фестиваль ортчоз. Куноос понна тунсыко программа радъяськоз. Со сярысь кар администрацилэн пресс-службаез ивортӥз. Программалэн кутсконаз улосвылысь йӧскалык но лулчебере огазеяськонъёсысь огмуртъёс сцена азьын сюлэм кылдытозы, кудӥз кунысьтымы калыкъёслэсь огазеяськемзэ возьматоз. Собере флэшмобе пыриськисьёс бадӟым хороводэ пыриськозы. Бӧрысь шулдыр концерт возьматозы. Куноосты элькунысь калык артистка Надежда Уткина, «Ижкарлэн куараез» Алексей Осипов, Лайсира Косыпова, Вургун Нуруллаев, армян барабаншикъёслэн «ДВИН» ансамбльзы, «Удмуртилэназвесь куараез» Владимир Волков, калкык кырӟанъя, крезьгуръя но эктонъя «Танок» ансамбль шулдыртозы. Концертлэн люкетэз нимысьтыз ожгар ужрадэ пыриськисьёслы сӥземын луоз. Фестивалын Кузебай Герд нимо гимназиысь дышетскисьёс «Из Удмуртии с любовью» ӵектоссы сярысь вералозы. Со улсын пиналъёс удмурт мунёос лэсьтӥзы но Лутугискысь школа-лицейысь дышетскисьёслы келязы. Вань мылкыд карисьёс йӧскалык боулинг шудыны быгатозы. Площадкаын «ЭТНО-угадайка» ужалоз, кытын Россиысь калык кырӟанъёсты но выдыкылъёсты тодэмез эскерыны луоз. Озьы ик пӧртэм калык шудонъёсъя чемпионат ортчоз. Парклэн аллеяяз «ӴОШ» интерактивной площадка ужалоз. Отын Удмуртилэн картаеныз пазл бичалозы, «Кин мон» шудонын удмурт но ӟуч персонажъёсты тодозы но мукет шудонъёсын шудозы. Тужгес но чупыресъёссэ табань кутылонъя турнирын возьмалозы. Фестивальын фотозонаос ужалозы, мылкыд карисьёс Удмуртиысь калыкъёслэн дӥсьёсынызы матрешкаосын туспуктэм лэсьтыны быгатозы. Тегъёс: йӧскалыклулчеберет праздникъёс фестиваль Ижкар Удмуртия  